Ličba dźěći zaso dale a bóle přiběra. Tuta dobra powěsć wotbłyšćuje so w planowanju šulskeje syče w Budyšinje. Stajne blido měšćanskeho zwjazka CDU je so z noworjadowanjom zakładnych šulow zaběrało.
Budyšin (CRM/SN). „Stupaca ličba porodow w našim měsće žada sej nowe planowanje“, potwjerdźi předsyda Budyskeho měšćanskeho zwjazka CDU Tobias Schilling wčera wječor na rozmołwnym kole. Z aktualneje přičiny běše wón měšćanostu za financy, kubłanje a socialne dr. Roberta Böhmera na měsačnu rozmołwu do piwarnje na Thomasa Mannowej přeprosył. Tema pali pod nochćemi. Na to pokaza wulka ličba zajimowanych a angažowanych staršich, kotřiž běchu na zarjadowanje přichwatali.
pol_Latn szl_Latn